ทองคำปิดร่วง 5.8 ดอลล์
สัญญาทองคำตลาดนิวยอร์กปิดร่วงลง5.8 ดอลล์ จาก เงินดอลล์แข็งค่า
2 มี.ค. 2556

สัญญาทองคำตลาดนิวยอร์กปิดร่วงลง5.8 ดอลล์ จาก เงินดอลล์แข็งค่า
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 5.8 ดอลลาร์ หรือ 0.37% ปิดที่ 1,572.3 ดอลลาร์/ออนซ์ ซึ่งเป็นระดับต่ำสุดนับตั้งแต่วันที่ 18 ก.ค.เป็นต้นมา
ภาวะการซื้อขายในตลาดทองคำเป็นไปอย่างซบเซาเนื่องจากสกุลเงินดอลลาร์สหรัฐแข็งค่าขึ้นเมื่อเทียบกับสกุลเงินยูโร โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ พุ่งขึ้นแตะระดับ 82.329 จุดเมื่อวานนี้ จากระดับของวันพฤหัสบดีที่ 81.959 จุด
นักลงทุนจับตาดูความเคลื่อนไหวของมาตรการลดการใช้จ่ายโดยอัตโนมัติของสหรัฐซึ่งเริ่มมีผลบังคับใช้เมื่อวานนี้ โดยพรรคเดโมแครตและรีพับลิกันประสบความล้มเหลวในการหาทางออกร่วมกันเพื่อหลีกเลี่ยงการตัดลดงบประมาณแบบอัตโนมัติกว่า 85 หมื่นล้านดอลลาร์ เมื่อตัวแทนจากพรรคเดโมเครตเรียกร้องให้มีการขึ้นภาษีกับคนรวย ขณะที่ทางพรรครีพับลีกันคัดค้านการเก็บภาษีเพิ่ม